ddrg/super_eurlex huggingface dataset:
Úradný vestník L 039 , 09/02/2001 S. 0043 - 0043



Rozhodnutie Komisie z 25. januára 2001 odkladajúce dátum vykonávania smernice Rady 1999/36/ES pre niektoré prepravovateľné tlakové zariadenia [oznámené pod číslom dokumentu C(2001) 139] (Text s významom pre EHP) (2001/107/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 1999/36/ES z 29. apríla 1999 o prepravovateľných tlakových zariadeniach [1], a najmä na jej článok 17 ods. 2, keďže: (1) prílohy k smernici 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou [2], naposledy zmenenej a doplnenej smernicou Európskeho parlamentu a Rady 2000/61/ES [3] a k smernici Rady 96/49/ES z 23. júla 1996 ?? o aproximácii právnych predpisov členských štátov vzhľadom na prepravu nebezpečného tovaru železničnou dopravou [4], naposledy zmenenej a doplnenej smernicou Európskeho parlamentu a Rady 2000/62/ES [5], neboli doplnené o podrobné technické špecifikácie a príslušné odkazy na Európske normy pre tlakové sudy, zväzky fliaš a cisterny uvedené v článku 2 smernice 1999/36/ES. Následne by sa mal dátum vykonávania smernice pre tieto prepravovateľné tlakové zariadenia odložiť; (2) článok 18 smernice 1999/36/ES stanovuje, že počas prechodného obdobia 24 mesiacov od zavedenia tejto smernice musia členské štáty povoliť uviesť na trh a do prevádzky prepravovateľné tlakové zariadenia, ktoré spĺňajú predpisy platné na ich území do 1. júla 2001. Následne by sa mal dátum uplynutia tejto doby posunúť; (3) opatrenia uvedené v tomto rozhodnutí sú v súlade so stanoviskom výboru uvedeného v článku 15 smernice 1999/36/ES, PRIJALA TOTO ROZHODNUTIE: Článok 1 Podľa článku 17 ods. 2 smernice 1999/36/ES sa týmto dátum vykonávania uvedenej smernice pre tlakové sudy, zväzky fliaš a cisterny odkladá do 1. júla 2003. Článok 2 Členské štáty povolia uviesť na trh a do prevádzky zariadenia uvedené v článku 1, ktoré spĺňajú predpisy platné na ich území k 1. júlu 2003, do 24 mesiacov od tohto dátumu a povolia uviesť do prevádzky také zariadenia uvedené na trh pred týmto dátumom. Článok 3 Toto rozhodnutie je adresované členským štátom. V Bruseli, 25. januára 2001 Za Komisiu Loyola De Palacio podpredseda [1] Ú. v. ES L 138, 1. 6. 1999, s. 20. [2] Ú. v. ES L 319, 12. 12. 1994, s. 7. [3] Ú. v. ES L 279, 1. 11. 2000, s. 40. [4] Ú. v. ES L 2335 17. 9. 1996, s. 25. [5] Ú. v. ES L 279, 1. 11. 2000, s. 44. --------------------------------------------------
Úradný vestník L 030 , 01/02/2001 S. 0044 - 0044



Rozhodnutie Rady z 8. decembra 2000 o podpise Dohovoru Organizácie spojených národov proti nadnárodnému organizovanému zločinu, ako aj pripojených protokolov o boji proti obchodovaniu s ľuďmi, najmä so ženami a deťmi, a o prevádzaní migrantov po zemi, vzduchom a po mori v mene Európskeho spoločenstva (2001/87/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 47, článok 62 ods. 2 písm. a), článok 63 ods. 3 písm. b) prvý pododsek a článok 95 v spojení s článkom 300 ods. 2 prvým pododsekom, so zreteľom na návrh Komisie, keďže: (1) Oblasti dohovoru a dvoch protokolov dohovoru, ktoré patria do právomoci spoločenstva, boli so súhlasom Rady v mene spoločenstva dohodnuté Komisiou. (2) Rada taktiež nariadila Komisii prerokovať pristúpenie spoločenstva k uvedeným medzinárodným dohodám. (3) Rokovania boli úspešne ukončené a výsledné dokumenty budú otvorené na podpis štátom a v medziach ich právomocí regionálnym organizáciam pre hospodársku integráciu od 12. do 15. decembra 2000 v Palerme a potom v sídle Organizácie spojených národov v období dvoch rokov. (4) Členské štáty vyjadrili zámer podpísať tieto dokumenty, hneď ako budú v Palerme otvorené na podpis, a aj Európske spoločenstvo by malo mať možnosť podpísať ich súčasne, ROZHODLA TAKTO: Jediný článok 1. Predseda Rady je oprávnený vymenovať osoby splnomocnené na podpísanie Dohovoru proti nadnárodnému organizovanému zločinu a pripojené protokoly o boji proti obchodovaniu s ľuďmi, najmä so ženami a deťmi, a o prevádzaní migrantov po zemi, vzduchom a po mori v mene Európskeho spoločenstva. 2. Text dohovoru a jeho dodatkových protokolov, ktoré boli prijaté Valným zhromaždením Organizácie spojených národov rezolúciou č. 25 z 15. novembra 2000, sa uverejní v Úradnom vestníku Európskych spoločenstiev po prístupe spoločenstva. V Bruseli 8. decembra 2000 Za Radu predseda H. Védrine --------------------------------------------------
Úradný vestník L 055 , 24/02/2001 S. 0065 - 0065



Rozhodnutie Komisie z 21. februára 2001 o uplatňovaní článku 3 ods. 3 písm. e) smernice 1999/5/ES na lavínové majáky (oznámené pod číslom dokumentu C(2001) 194) (Text s významom pre EHP) (2001/148/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu 1999/5/ES Európskeho parlamentu a Rady z 9. marca 1999 o rádiovom zariadení a koncových telekomunikačných zariadeniach a o vzájomnom uznávaní ich zhody [1], najmä na jej článok 3 ods. 3 písm. e), so zreteľom na rezolúciu Európskeho parlamentu o lavínových katastrofách v Alpách [2], so zreteľom na návrh Komisie, keďže: (1) Lavínové majáky prispievajú k účinnej záchrane ľudí zasypaných snehom následkom lavíny. (2) Úspech záchranárskych akcií by bol vážne ovplyvnený, keby tieto prístroje nemohli byť lokalizované z dôvodu technickej nezlučiteľnosti. (3) Je v prevádzke veľký počet inštalovaných základní majákov zhodných s ETS 300718. Táto norma zabezpečuje interoperabilitu a prevádzku za ťažkých podmienok, obsahuje však požiadavky nad rámec smernice 1995/5/ES, a preto si vyžaduje prepracovanie. (4) Existujú pochybnosti, či pôsobenie trhu bude zaisťovať trvalú kompatibilitu lavínových majákov, ak spoločenstvo nestanoví záväzné charakteristiky, ktoré zabezpečia spoluprácu so záchranárskymi službami. (5) Opatrenia uvedené v tomto rozhodnutí sú v súlade so stanoviskom Výboru pre posudzovanie zhody telekomunikačných prístrojov a pre trhový dozor, PRIJALA TOTO ROZHODNUTIE: Článok 1 Toto rozhodnutie platí pre prístroje s prevádzkovou frekvenciou 457 kHz, určené na hľadanie osôb zasypaných snehom v dôsledku lavíny. Ďalej sa uvádzajú ako "lavínové majáky". Článok 2 1. Lavínové majáky v zmysle článku 1 sa musia konštruovať tak, aby boli kompatibilné s novými lavínovými majákmi, ako aj existujúcimi inštalovanými základňami majákov, ktoré boli schválené podľa národných schvaľovacích predpisov na základe ETS 300718. 2. Lavínové majáky sa musia konštruovať tak, aby pracovali spoľahlivo po svojom vystavení lavíne a boli funkčné aj potom, čo boli zasypané snehom v dôsledku lavíny. Článok 3 Požiadavky článku 2 tohto rozhodnutia nadobúdajú účinnosť dňom ich uverejnenia v Úradnom vestníku Európskych spoločenstiev. Článok 4 Toto rozhodnutie je adresované členským štátom. V Bruseli 21. februára 2001 Za Komisiu Erkki Liikanen člen Komisie [1] Ú. v. ES L 91, 7.4.1999, s. 10. [2] Ú. v. ES C 175, 21.6.1999, s. 259. --------------------------------------------------
Úradný vestník L 099 , 10/04/2001 S. 0003 - 0003



Rozhodnutie Rady z 9. apríla 2001, ktoré vykonáva spoločnú pozíciu 1999/533/SZBP týkajúcu sa príspevku Európskej únie na podporu skorého nadobudnutia platnosti Zmluvy o všeobecnom zákaze skúšok jadrových zbraní (CTBT) (2001/286/SZBP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 23 ods. 2, so zreteľom na spoločnú pozíciu Rady 1999/533/SZBP z 29. júla 1999 týkajúcu sa príspevku Európskej únie na podporu skorého nadobudnutia účinnosti Zmluvy o všeobecnom zákaze skúšok jadrových zbraní (CTBT) [1], najmä na jeho články 1 a 4, keďže: (1) V súlade s článkom 4 spoločnej pozície 1999/533/SZBP sa Európska únia zaviazala podporovať všetky štáty, ktoré ešte tak neučinili, aby bezodkladne podpísali a ratifikovali CTBT, najmä tých 44 štátov zo zoznamu, ktorých ratifikácia je nevyhnutná na vstup CTBT do platnosti. (2) Je vhodné prispieť na úspešný výsledok druhej konferencie podľa článku XIV o CTBT, ktorá sa uskutoční v New Yorku 25. až 27. septembra 2001 s cieľom urýchliť ratifikačný proces CTBT, na uľahčenie skorého vstupu CTBT do platnosti, ROZHODLA TAKTO: Článok 1 V rámci podpory skorého vstupu CTBT do platnosti, uvedenej v článku 4 spoločnej pozície 1999/533/SZBP, Európska únia podporí všetky štáty, aby bezodkladne podpísali a ratifikovali CTBT. Na tento účel Európska únia podporí: a) v prvom rade tých 44 štátov zo zoznamu, ktorých podpis a ratifikácia je nevyhnutná na vstup CTBT do platnosti; b) tie štáty, ktoré CTBT podpísali, ale ešte neratifikovali, najmä štáty, na územiach ktorých budú umiestnené stanice medzinárodného monitorovacieho systému (IMS); c) tie štáty, ktoré ešte CTBT nepodpísali, najmä tie štáty, na územiach ktorých budú umiestnené stanice IMS. Článok 2 Európska únia podporí zvolanie konferencie na politickej úrovni. Článok 3 Na urýchlenie ratifikačného procesu a na uľahčenie skorého vstupu CTBT do platnosti môže Európska únia nadviazať kontakt s regionálnymi organizáciami (ako sú OAU, OAS, ASEAN). Článok 4 Predsedníctvo bude informovať dočasný technický sekretariát CTBT o vykonaní článkov 1 a 2. Článok 5 Toto rozhodnutie nadobudne účinnosť v deň jeho prijatia. Článok 6 Toto rozhodnutie bude uverejnené v úradnom vestníku. V Luxemburgu 9. apríla 2001 Za Radu predseda A. Lindh [1] Ú. v. ES L 204, 4.8.1999, s. 1. --------------------------------------------------
Úradný vestník L 151 , 07/06/2001 S. 0041 - 0041



Rozhodnutie Komisie z 22. mája 2001 o opatreniach týkajúcich sa uverejňovania alebo šírenia štatistických údajov zhromažďovaných podľa smernice Rady 95/64/ES o štatistických údajoch o námornej nákladnej a osobnej doprave [oznámené pod číslom dokumentu C(2001) 1456] (Text s výnamom pre EHP) (2001/423/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 95/64/ES z 8. decembra 1995 o štatistických údajoch o námornej nákladnej a osobnej doprave [1], naposledy zmenenú a doplnenú rozhodnutím Komisie 2000/363/ES [2] a najmä na jej články 9 a 12, keďže: (1) Podľa článku 9 smernice 95/64/ES musí Komisia šíriť príslušné štatistické údaje s pravideľnosťou zodpovedajúcou pravidelnosti odovzdávania výsledkov. (2) Šírenie dát musí zohľadňovať ustanovenia o dôvernosti v štatistike, uvedené v nariadení Rady (EHS, Euratom) č. 1588/90 [3] a nariadení (ES) č. 322/97 [4]. (3) Opatrenia stanovené v tomto rozhodnutí sú v súlade so stanoviskom Výboru pre štatistický program, ustanoveného podľa rozhodnutia Rady 89/382/EHS, Euratom [5], PRIJALA TOTO ROZHODNUTIE: Článok 1 Cieľ Cieľom tohto rozhodnutia je stanovenie opatrení týkajúcich sa uverejňovania alebo šírenia údajov zhromažďovaných Komisiou podľa smernice 95/64/ES, v rámci jej všeobecnej politiky šírenia v oblasti štatistiky. Článok 2 Pravidelnosť Pravidelnosť uverejňovania alebo šírenia musí byť porovnateľná s pravidelnosťou odovzdávania výsledkov. Štvrťročné údaje sa šíria alebo uverejňujú v priebehu piatich mesiacov od dátumu prijatia z členských štátov. Ročné údaje sa šíria alebo uverejňujú v priebehu ôsmich mesiacov od dátumu prijatia z členských štátov. Článok 3 Dôvernosť Šírenie alebo uverejňovanie štatistických údajov zhromažďovaných podľa smernice 95/64/ES musí byť zhodné s ustanoveniami uvedenými v nariadení (EHS, Euratom) č. 1588/90 a nariadení (ES) č. 322/97. Článok 4 Úroveň podrobnosti šírených údajov Kým Komisia neprijme iné rozhodnutie podľa postupu predpokladaného v článku 13 smernice 95/64/ES, najvyššou úrovňou podrobnosti, v ktorej môžu byť dáta uverejňované alebo šírené, je úroveň medzi prístavom a námornou pobrežnou oblasťou. Komisia však môže uverejniť dáta na agregovanejšej úrovni, ak kvalita a/alebo úplnosť informácií nie je na takej vysokej úrovni podrobnosti vhodná. Článok 5 Toto rozhodnutie je adresované členským štátom. V Bruseli dňa 22. mája 2001 Za Komisiu Pedro Solbes Mira člen Komisie [1] Ú. v. ES L 320, 30.12.1995, s. 25. [2] Ú. v. ES L 132, 5.6.2000, s. 1. [3] Ú. v. ES L 151, 15.6.1990, s. 1. [4] Ú. v. ES L 52, 22.2.1997, s. 1. [5] Ú. v. ES L 181, 28.6.1989, s. 47. --------------------------------------------------
Úradný vestník L 183 , 06/07/2001 S. 0035 - 0035



Rozhodnutie Rady z 26. júna 2001 o pristúpení Európskeho spoločenstva k nariadeniu 109 Európskej hospodárskej komisie Organizácie Spojených národov o schvaľovaní výroby obnovených pneumatík úžitkových vozidiel a ich prípojných vozidiel (2001/507/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, so zreteľom na rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie spojených národov, ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov [1] ("Revidovaná dohoda z roku 1958") a najmä na jeho článok 3 ods. 3 a druhú zarážku článku 4 ods. 2, so zreteľom na návrh Komisie [2], so zreteľom na súhlas Európskeho parlamentu [3], keďže: (1) cieľom jednotných ustanovení nariadenia 109 Európskej hospodárskej komisie Organizácie spojených národov o schvaľovaní výroby obnovených pneumatík úžitkových vozidiel a ich prípojných vozidiel je zrušenie technických prekážok v obchode s motorovými vozidlami medzi zmluvnými stranami, pokiaľ ide o obnovené pneumatiky, pričom sa zabezpečí vysoká úroveň bezpečnosti a ochrany životného prostredia; (2) zmluvné strany boli oboznámené s nariadením 109 a toto nadobudlo účinnosť pre všetky zmluvné strany, ktoré nepodali oznámenie o svojom nesúhlase do dátumu uvedeného v nariadení pripojenom k Revidovanej dohode z roku 1958; (3) aby sa umožnilo hospodárskym operátorom prijať vhodné opatrenia včas sa riadiť ustanoveniami nariadenia 109, aby nebol narušený trh s obnovenými pneumatikami, najmä čo sa týka dátumov nadobudnutia účinnosti, ktoré sa môžu v jednotlivých členských štátoch odlišovať, jednotné uplatňovanie tohto nariadenia v Spoločenstve sa upraví neskôr smernicou Spoločenstva; avšak nariadenie 109 nebude zahrnuté do systému typového schválenia motorových vozidiel a ich prípojných vozidiel; SA ROZHODLA TAKTO: Jediný článok Európske spoločenstvo pristupuje k nariadeniu 109 Európskej hospodárskej komisie Organizácie spojených národov o schvaľovaní výroby obnovených pneumatík úžitkových vozidiel a ich prípojných vozidiel. Text predpisu je pripojený k tomuto rozhodnutiu [4]. V Luxemburgu 26. júna 2001 Za Radu predseda T. Östros [1] Ú. v. ES L 346, 17.12.1997, s. 78. [2] Ú. v. ES C 212 E, 25.7.2000, s. 79. [3] Súhlas zo dňa 15. mája 2001 (ešte neuverejnený v Úradnom vestníku). [4] Toto nariadenie bude uverejnené v Úradnom vestníku v budúcnosti. --------------------------------------------------
Úradný vestník L 183 , 06/07/2001 S. 0034 - 0034



Rozhodnutie Rady z 26. júna 2001 o prístupe Európskeho spoločenstva k Predpisu Európskej hospodárskej komisie Organizácie Spojených národov č. 104 o schválení odrazových označení na ťažké a dlhé vozidlá a ich prípojné vozidlá (2001/506/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, so zreteľom na rozhodnutie rady 97/836/ES z 27. novembra 1997 o prístupe Európskeho spoločenstva k Dohode Európskej hospodárskej komisie Organizácie spojených národov týkajúcej sa prijatia jednotných technických predpisov na kolesové vozidlá, vybavenie a časti, ktoré sa môžu montovať a/alebo používať na kolesových vozidlách a podmienok vzájomného uznávania schválení udelených na základe týchto predpisov ("revidovaná dohoda z roku 1958") [1] a najmä na jeho článok 3 (3) a druhú odrážku článku 4 (2), so zreteľom na návrh komisie, so zreteľom na stanovisko Európskeho parlamentu [2], keďže: (1) štandardizované požiadavky Predpisu Európskej hospodárskej komisie Organizácie spojených národov č. 104 o schválení odrazových označení na ťažké a dlhé vozidlá a ich prípojné vozidlá sú určené na odstránenie technických prekážok obchodu s motorovými vozidlami medzi zmluvnými stranami, pokiaľ ide o odrazové označenia a zaručujú vysokú úroveň bezpečnosti a ochrany životného prostredia; (2) predpis č. 104 bol oznámený zmluvným stranám a nadobudol účinnosť pre všetky zmluvné strany, ktoré neoznámili svoj nesúhlas k dátumu alebo k dátumom v ňom stanoveným, ako predpis pripojený k revidovanej dohode z roku 1958; (3) predpis č. 104 by sa mal začleniť do schvaľovacieho systému pre motorové vozidlá a mal by takto doplniť v súčasnosti platnú legislatívu spoločenstva. ROZHODLA TAKTO: Jediný článok Európske spoločenstvo pristupuje k Predpisu Európskej hospodárskej komisie organizácie spojených národov č. 104 o schválení odrazových označení na ťažké a dlhé vozidlá a ich prípojné vozidlá. Text predpisu je priložený k tomuto rozhodnutiu [3]. V Luxemburgu 26. júna 2001 Za Radu predseda T. Östros [1] ÚVES L 346, 17. 12. 1997, s. 78. [2] Stanovisko z 15. mája 2001 (ešte nezverejnené v úradnom vestníku). [3] Tento predpis sa uverejní v budúcom úradnom vestníku. --------------------------------------------------
Úradný vestník L 183 , 06/07/2001 S. 0036 - 0036



Rozhodnutie Rady z 26. júna 2001 o prístupe Európskeho spoločenstva k Predpisu Európskej hospodárskej komisie Organizácie Spojených národov č. 106 týkajúcemu sa schválenia pneumatík na poľnohospodárske vozidlá a ich prípojné vozidlá (2001/508/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, so zreteľom na rozhodnutie rady 97/836/ES z 27. novembra 1997 o prístupe Európskeho spoločenstva k Dohode Európskej hospodárskej komisie Organizácie spojených národov týkajúcej sa prijatia jednotných technických predpisov na kolesové vozidlá, vybavenie a časti, ktoré sa môžu montovať a/alebo používať na kolesových vozidlách a podmienok vzájomného uznávania schválení udelených na základe týchto predpisov ("revidovaná dohoda z roku 1958") [1] a najmä na jeho článok 3 ods. 3 a druhú odrážku článku 4 ods. 2, so zreteľom na návrh Komisie [2], so zreteľom na stanovisko Európskeho parlamentu [3], keďže: (1) štandardizované požiadavky Predpisu Európskej hospodárskej komisie Organizácie spojených národov č. 106 týkajúceho sa schválenia pneumatík na poľnohospodárske vozidlá a ich prípojné vozidlá sú určené na odstránenie technických prekážok obchodu s motorovými vozidlami medzi zmluvnými stranami, pokiaľ ide o pneumatiky a zaručujú vysokú úroveň bezpečnosti a ochrany životného prostredia; (2) predpis č. 106 bol oznámený zmluvným stranám a nadobudol platnosť pre všetky zmluvné strany, ktoré neoznámili svoj nesúhlas k dátumu alebo k dátumom v ňom stanoveným ako predpis pripojený k revidovanej dohode z roku 1958; (3) predpis č. 106 by sa mal začleniť do schvaľovacieho systému na poľnohospodárske a lesné traktory a mal by takto doplniť v súčasnosti platnú legislatívu spoločenstva, ROZHODLA TAKTO: Jediný článok Európske spoločenstvo pristupuje k Predpisu Európskej hospodárskej komisie organizácie spojených národov č. 106 týkajúcemu sa schválenia pneumatík na poľnohospodárske vozidlá a ich prípojné vozidlá. Text predpisu je priložený k tomuto rozhodnutiu [4]. V Luxemburgu 26. júna 2001 Za Radu predseda T. Östros [1] Ú. v. ES L 346, 17. 12. 1997, s. 78. [2] Ú. v. ES C 274 E, 26. 9. 2000, s. 34. [3] Stanovisko z 15. mája 2001 (ešte nezverejnené v úradnom vestníku). [4] Tento predpis sa uverejní v budúcom úradnom vestníku. --------------------------------------------------
Úradný vestník L 183 , 06/07/2001 S. 0037 - 0037



Rozhodnutie Rady z 26. júna 2001 o prístupe Európskeho spoločenstva k Predpisu Európskej hospodárskej komisie Organizácie Spojených národov č. 108 týkajúcemu sa schválenia výroby obnovených pneumatík na motorové vozidlá a ich prípojné vozidlá (2001/509/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, so zreteľom na rozhodnutie Rady 97/836/ES z 27. novembra 1997 o prístupe Európskeho spoločenstva k Dohode Európskej hospodárskej komisie Organizácie spojených národov týkajúcej sa prijatia jednotných technických predpisov na kolesové vozidlá, vybavenie a časti, ktoré sa môžu montovať a/alebo používať na kolesových vozidlách a podmienok vzájomného uznávania schválení udelených na základe týchto predpisov ("revidovaná dohoda z roku 1958") [1] a najmä na jeho článok 3 ods. 3 a druhú odrážku článku 4 ods. 2, so zreteľom na návrh Komisie [2], so zreteľom na stanovisko Európskeho parlamentu [3], keďže: (1) cieľom jednotných požiadaviek Predpisu Európskej hospodárskej komisie Organizácie spojených národov č. 108 týkajúceho sa schválenia výroby obnovených pneumatík na motorové vozidlá a ich prípojné vozidlá je odstrániť technické prekážky obchodu s motorovými vozidlami medzi zmluvnými stranami, pokiaľ ide o obnovené pneumatiky, pričom sa zabezpečí vysoká úroveň bezpečnosti a ochrany životného prostredia; (2) predpis č. 108 bol oznámený zmluvným stranám a nadobudol platnosť pre všetky zmluvné strany, ktoré neoznámili svoj nesúhlas k dátumu alebo k dátumom stanoveným v predpise pripojenom k revidovanej dohode z roku 1958; (3) aby mohli ekonomickí operátori uskutočniť vhodné opatrenia na včasné prispôsobenie sa požiadavkám predpisu č. 108 tak, aby to nenarušilo trh s obnovenými pneumatikami, a to najmä k dátumom nadobudnutia účinnosti, ktoré sa môžu medzi členskými štátmi líšiť, jednotné uplatnenie tohto predpisu v celom spoločenstve bude regulované neskoršie prostredníctvom smernice spoločenstva. Predpis č. 104 sa však nezačlení do schvaľovacieho systému pre motorové vozidlá. ROZHODLA TAKTO: Jediný článok Európske spoločenstvo pristupuje k Predpisu Európskej hospodárskej komisie organizácie spojených národov č. 108 týkajúcemu sa schválenia výroby obnovených pneumatík na motorové vozidlá a ich prípojné vozidlá. Text predpisu je priložený k tomuto rozhodnutiu [4]. V Luxemburgu 26. júna 2001 Za Radu predseda T. Östros [1] Ú. v. ES L 346, 17. 12. 1997, s. 78. [2] Ú. v. ES C 177, 22. 6. 2000, s. 47. [3] Stanovisko z 15. mája 2001 (ešte nezverejnené v úradnom vestníku). [4] Tento predpis sa uverejní v budúcom úradnom vestníku. --------------------------------------------------